**Millä tavalla etnosentrismi on ilmennyt löytöretkien historiankirjoituksessa?**

•  Termi löytöretki on eurooppalaisten antama, eikä se huomioi alkuperäiskulttuurien tuhoutumista.   
•  Ensimmäisiä löytöretkeilijöitä on ihailtu ja heistä tehty historian suurmiehiä.   
•  Historiankirjoituksessa on korostettu sitä, että pieni määrä konkistadoreja voitti väkirikkaat intiaanikulttuurit.   
•  Historiankirjoituksessa on korostettu löytöretkien Euroopalle tuomaa taloudellista hyötyä.   
•  Eurooppalaisten valloittajien toimia on perusteltu myös kristinuskon levittämisellä.

• Amerikan löytämisen 500-vuotisjuhlavuotena (1992) Espanja halusi olla maailman katseen kohteena ja maassa järjestettiin muun muassa kesäolympialaiset (Barcelonassa) ja maailmannäyttely (Sevillassa).

**Pohdi, miksi populaarikulttuurissa esiintyy paljon erilaisia stereotypioita intiaaneista.**

• Intiaanikulttuureita on romantisoitu.  
• Intiaanisotia käytiin osin romantiikan aikakaudella.  
• Kuvaukset ovat pääosin valkoihoisten laatimia ja niissä intiaaneista tehtiin pahoja vihollisia.  
• Erityisesti intiaanisotien aikana luotiin negatiivista kuvaa intiaaneista.

•  Usein negatiiviset uutiset saavat suuremman huomion kuin positiiviset: 1800-luvulla intiaanien kostoretket uutisoitiin, mutta intiaanien rauhanomaisesta toiminnasta ei juurikaan kerrottu.

•  Populaarikulttuurissa usein stereotyyppinen mielikuva on helpompi tuottaa kuin moniulotteinen tietoon pohjautuva näkemys.

**Vertaile länsimaisen populaarikulttuurin kuvaa intiaanikulttuureista ja afrikkalaisista kulttuureista. Mitä yhteisiä piirteitä löydät?**

**•**Molempien kulttuurit ovat hyvin monimuotoisia ja pitävät sisällään erilaisia kulttuurisia piirteitä ja tapoja.

• Kummastakin on kuitenkin luotu hyvin yksipuolinen kuvaus.

•  Kummankin kulttuurin ihmiset kuvataan pääosin villeinä, sivistymättöminä ja alkukantaisina.

•  Kumpaankin liittyy puolialastomuus, villiys ja luonnon keskellä asuminen.

•  Kummassakin korostuu uskonnollisuus ja ihmisten maaginen yhteys ”ylempiin” voimiin.

•  Kummankin asumukset ja vaatetus kuvataan vaatimattomana.

•  Kummassakin ihmisten kuvauksiin on liittynyt ulkomuodon tarkka kuvaus, ja ihmisiä on lähestytty rotuajattelun pohjalta.

**Mitkä tekijät edesauttoivat Latinalaisen Amerikan itsenäistymistä?**

•  Espanjan ja Portugalin suurvalta-asema romahti 1600-luvulla, mikä heikensi niiden kykyä pitää kiinni mantereen takaisista siirtomaista.

•  Napoleonin sotien aikana emämaiden yhteydet siirtomaihin heikkenivät.

•  Yhdysvaltojen itsenäistyminen vuonna 1776 toimi esimerkkinä Etelä-Amerikan kansoille.

•  Valistuksen aatteet kansanvallasta levisivät.

•  Iso-Britannia ja Hollanti tukivat vapauspyrkimyksiä.

•  Kreolit olivat tyytymättömiä asemaansa.

**Mitä yhteiskunnallisia ongelmia Latinalaisessa Amerikassa on ollut itsenäistymisen jälkeen?**

•  demokratian puute

•  valta keskittynyt suurtilallisille

•  uuskolonialismi: länsimaisten yritysten valta suuri

•  suuret varallisuuserot

•  epävakaat yhteiskunnalliset olot: levottomuudet, sotilasdiktatuurit ja vallankumoukset

•  ihmisoikeuksien loukkaukset yleisiä

•  dollari-imperialismi

•  johtavien suurvaltojen toimet kylmän sodan aikakaudella

**Pohdi, miten alkuperäiskulttuurien asemaa voitaisiin parantaa.**

• pakkolunastamalla maata/kaivoksia rikkailta suurmaanomistajilta tai kansainvälisiltä suuryrityksiltä alkuperäiskulttuurin edustajille

• antamalla alkuperäiskulttuureja edustaville henkilöille erityisasema esimerkiksi lainsäädännön turvin (esimerkiksi kiintiö päätöksentekoelimissä)

• tunnustamalla alkuperäiskulttuurin edustajien oikeus heimon omistuksessa aikanaan olleisiin maihin ja luonnonvaroihin

• kehitysavun turvin, esimerkiksi edistämällä lukutaitoa ja alkuperäiskulttuurien tietämystä omista oikeuksistaan

• suosimalla reilun kaupan tuotteita, joiden tuloista merkittävä osa menee viljelijöille